РЕГЛАМЕНТ (ЕО) № 1396/2007 НА КОМИСИЯТА
от 28 ноември 2007 година
за поправка на Регламент (ЕО) № 1975/2006 относно определяне на подробни правила за прилагане на Регламент (ЕО) № 1698/2005 на Съвета по отношение на прилагането на процедури за контрол, както и кръстосано спазване по отношение на мерките за подпомагане на развитието на селските райони
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1698/2005 на Съвета от 20 септември 2005 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) (1), и по-специално член 51, параграф 4, член 74, параграф 4 и член 91 от него,
като има предвид, че:
(1)
При приемането на Регламент (ЕО) № 1975/2006 на Комисията (2) е била допусната административна грешка, вследствие на която процентът на помощта, която може да бъде изплатена след приключване на административните проверки, е фиксиран на 70 % вместо първоначално определените 75 %.
(2)
Регламент (ЕО) № 1975/2006 следва да бъде съответно изменен.
(3)
Мерките, предвидени в настоящия регламент, са в съответствие със становището на Комитета за развитие на селските райони,
ПРИЕ НАСТОЯЩИЯ РЕГЛАМЕНТ:
Член 1
В член 9, параграф 1, втора алинея, първото изречение от Регламент (ЕО) № 1975/2006 „70 %“ се заменя със „75 %“.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага към помощта, предоставена от Общността за програмния период, започващ на 1 януари 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 ноември 2007 година.